Спорт
Үшарал қаласы бойынша 25 спорттық нысан бар (1 стадион, 3 спорт кешені,12 спорт зал,  оның ішінде6 спорт зал мектептерде, 1 спорт зал Алакөл аудандық көп салалы колледжде, 7 шағын футбол, 1 воркаут алаңы бар).Қаладағы 6 мектепте (40) және колледжде (2) дене тәрбиесі пәнінен 42 мұғалім дәріс береді.
Қала бойынша 9291 адам дене шынықтыру және спортпен шұғылданады, бұл дегеніміз қаланың жалпы халық санынан 46,2%-ын құрайды. 
Қаладағы «Тарлан» спорт кешені 2018 жылы қолданысқа берілген. Қазіргі таңда4 жаттықтырушы спорттың 4 түрінен (бокс, еркін күрес,грек-рим күресі, панкратион)жасөспірім спортшыларды дайындауда. Сонымен қатар кешеннің ойын залы мен шағын футбол алаңында республикалық, облыстық, аудандық деңгейде спорттық жарыстар мен мерекелік іс-шаралар өткізілуде.  
Балалар мен жасөспірімдер спорт мектебі
Спорт мектебінің педагогикалық құрамы – 45 мұғалім-жаттықтырушы, 27 штаттық жаттықтырушылардан тұрады. 
Оқушылар контингенті жыл сайын көбеюде, 2023 жылы 1765 оқушыны құрап өткен жылмен салыстырғанда 273 оқушыға артты.
Мектепте 15 спорт түрлерінен (бокс, еркін күрес, самбо, дзюдо, қазақ күрес, жеңіл атлетика, волейбол, джиу-джитсу, жекпе-жек, ауыр атлетика, грек-рим күресі, шаңғы, тхеквондо, панкратион және армрестлинг) оқу-жаттығу сабақтары өтеді.
Сонымен қатар Үшарал қаласында аудандық бұқаралық спорттық іс-шараларды өткізу орталығы арқылы, салауатты өмір салтын насихаттау және бұқаралық спортты дамыту мақсатында жыл басынан 30-дан аса спорттық жарыстар мен мерекелік іс-шаралар ұйымдастырылып, 1000-ға жуық адам қамтылды.


